钦定古今图书集成/理学汇编/文学典/第167卷 > 《吴讷文章辩体》 > 《碑》
## 钦定古今图书集成/理学汇编/文学典/第167卷 > 《吴讷文章辩体》 > 《碑》

按《仪礼士婚礼》：“入门当碑揖。”又《礼记·祭义》云：“牲入庙，
门丽于碑。”贾氏注云：“宫庙皆有碑，以识日影，以知早
晚。”《说文注》又云：“古宗庙立碑系牲，后人因于上纪功
德。”是则宫室之碑所以识日影，而宗庙则以系牲也。
秦汉以来，始谓刻石曰碑，其盖始于李斯峄山之刻
耳。萧梁《文选》载《郭有道等墓碑》，而王简《栖头陀寺碑》
亦厕其间。至《唐文粹》《宋文鉴》，则凡寺庙等碑，与神道、
墓碑各为一类。